**เริ่มประชุม เวลา 09.30 น.**

**นายอาทิตย์ มูลละออง สมาชิกสภาองค์การบริหารส่วนตำบลหลุมรัง หมู่ที่ 6 ทำหน้าที่เลขานุการสภาองค์การบริหารส่วนตำบลหลุมรัง**

**เลขานุการสภาฯ** - กราบเรียน ท่านประธานสภาองค์การบริหารส่วนตำบลหลุมรัง ท่านนายกองค์การบริหารส่วนตำบลหลุมรัง ท่านสมาชิกสภาองค์การบริหารส่วนตำบลหลุมรัง ท่านผู้อำนวยการ กองคลังรักษาการปลัดองค์การบริหารส่วนตำบลหลุมรัง และผู้เข้าร่วมประชุมทุกท่าน วันนี้เป็นการประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 วันพุธ ที่ 14 กุมภาพันธ์ พ.ศ. ๒๕67 เวลา ๐๙.3๐ น. ณ ห้องประชุมสภาองค์การบริหารส่วนตำบลหลุมรัง ทุกท่านเข้าประจำที่เพื่อตรวจนับองค์ประชุม การตรวจนับองค์ประชุม ปรากฏว่ามีสมาชิกสภาองค์การบริหารส่วนตำบลหลุมรัง อยู่ในตำแหน่ง จำนวน 18 ท่าน มาประชุม จำนวน 18 ท่าน ครบองค์ประชุมและมีผู้เข้าร่วมประชุม จำนวน 23 ท่าน ก่อนเข้าระเบียบวาระการประชุม ขอเชิญท่านประธานสภาองค์การบริหารส่วนตำบลหลุมรัง จุดธูปเทียนบูชาพระรัตนตรัย เพื่อเป็นสิริมงคลและดำเนินการประชุม ตามระเบียบวาระการประชุมต่อไป ขอเรียนเชิญครับ

**(ประธานสภาองค์การบริหารส่วนตำบลหลุมรัง จุดธูปเทียนบูชาพระรัตนตรัย)**

**ประธานสภาฯ** - กระผมขอเปิดประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 วันพุธ ที่ 14 กุมภาพันธ์ พ.ศ. ๒๕67 เวลา ๐๙.3๐ น. ณ ห้องประชุมสภาองค์การบริหารส่วนตำบลหลุมรัง อำเภอบ่อพลอย จังหวัดกาญจนบุรี เชิญเลขานุการสภาฯ แจ้งระเบียบวาระการประชุมสภาฯ ครับ

**เลขานุการสภาฯ** - เรียนท่านสมาชิกสภาองค์การบริหารส่วนตำบลหลุมรังทุกท่าน กระผม นายอาทิตย์ มูลละออง เลขานุการสภาองค์การบริหารส่วนตำบลหลุมรัง ขออ่านประกาศเรียกประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 วันพุธ ที่ 14 กุมภาพันธ์ พ.ศ. ๒๕67 ของสภาองค์การบริหารส่วนตำบลหลุมรัง ตามมติที่ประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2566 เมื่อวันอังคาร ที่ 14 กุมภาพันธ์ พ.ศ. 2566 ได้กำหนดสมัยการประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 มีกำหนด 15 วัน เริ่มตั้งแต่ วันที่ 1 กุมภาพันธ์ 2567 ถึงวันที่ 15 กุมภาพันธ์ 2567 นั้น อาศัยอำนาจตามความในมาตรา 54 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติมถึง (ฉบับที่ 7) พ.ศ. 2562 เห็นควรให้เรียกประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 ในวันพุธ ที่ 14 กุมภาพันธ์ พ.ศ. ๒๕67 ตั้งแต่เวลา 09.00 น. เป็นต้นไป ณ ห้องประชุมองค์การบริหารส่วนตำบลหลุมรัง จึงเรียนมาเพื่อทราบและเข้าประชุมโดยพร้อมเพรียงกัน ประกาศ ณ วันที่ 7 กุมภาพันธ์ พ.ศ. 2567 ลงชื่อ นาย อดิศัย ว่องไวไพโรจน์ ประธานสภาองค์การบริหารส่วนตำบลหลุมรัง

- สำหรับระเบียบวาระการประชุมสภาฯ มีดังนี้

/ระเบียบ…

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

- ไม่มี -

**ระเบียบวาระที่ 2 เรื่อง รับรองรายงานการประชุมสภาฯ ครั้งที่แล้ว**

- สมัยสามัญ สมัยแรก ประจำปี พ.ศ. 2567 เมื่อวันพุธ ที่ 14 กุมภาพันธ์ 2567

**ระเบียบวาระที่ 3 เรื่อง เสนอเพื่อทราบ/เพื่อพิจารณา**

3.1 เรื่อง สำนักงานก่อสร้างชลประทานขนาดใหญ่ที่ 13 ขอความเห็นชอบในการก่อสร้าง

โครงการอุโมงค์ผันน้ำจากเขื่อนศรีนครินทร์ เพื่อบรรเทาปัญหาภัยแล้ง จังหวัดกาญจนบุรี

3.2 เรื่อง การจัดทำแผนและประสานแผนพัฒนาพื้นที่ในระดับตำบลและหมู่บ้าน

เพื่อการจัดทำแผนพัฒนาท้องถิ่น ขององค์การบริหารส่วนตำบลหลุมรัง ประจำปี พ.ศ. 2567

**ระเบียบวาระที่ 4 เรื่อง เสนอใหม่**

4.1 เรื่อง การแก้ไขเปลี่ยนแปลงคำชี้แจงงบประมาณรายจ่ายในงบลงทุน

ประจำปีงบประมาณ พ.ศ. 2567 ครั้งที่ 1

4.2 เรื่อง การกำหนดสมัยประชุมสภาองค์การบริหารส่วนตำบลหลุมรัง สมัยสามัญ ประจำปี พ.ศ. 2567 และกำหนดสมัยประชุมสามัญ สมัยแรก ประจำปี พ.ศ. 2568

**ระเบียบวาระที่ 5 เรื่องอื่น ๆ**

5.1 เรื่อง กิจกรรมส่งเสริมจริยธรรมและความโปร่งใสในการดำเนินงานของหน่วยงานภาครัฐ

ประจำปีงบประมาณ พ.ศ. 2567 และการประเมินผู้มีส่วนได้เสียภายนอก (EIT)

5.2 เรื่อง โครงการองค์การบริหารส่วนตำบลหลุมรัง ออกหน่วยเคลื่อนที่บริการประชาชน

“ประจำปีงบประมาณ พ.ศ. 2567” ประกอบด้วย

(1.) โครงการประชุมประชาคมการจัดทำแผนพัฒนาท้องถิ่นสร้างการมีส่วนร่วม

ของประชาชน “ระดับหมู่บ้าน ประจำปีงบประมาณ พ.ศ. 2567”

(2.) หน่วยบริการงานด้านการจัดเก็บภาษี “ประจำปีงบประมาณ พ.ศ. 2567”

(3.) หน่วยบริการตามโครงการพระราชดำริด้านสาธารณสุข “ประจำปีงบประมาณ พ.ศ. 2567”

(4.) หน่วยบริการตามโครงการสัตว์ปลอดโรค คนปลอดภัยจากโรคพิษสุนัขบ้า ฯ

“ประจำปีงบประมาณ พ.ศ. 2567”

(5.) หน่วยบริการตามโครงการจัดการขยะมูลฝอยชุมชน/หมู่บ้าน "จังหวัดสะอาด"

“ธนาคารขยะ ประจำปีงบประมาณ พ.ศ. 2567”

- กราบเรียนท่านอดิศัย ว่องไวไพโรจน์ ประธานสภาองค์การบริหารส่วนตำบลหลุมรัง เป็นประธานในที่ประชุมและได้ดำเนินการตามระเบียบวาระการประชุม ต่อไป ครับ

**ประธานสภาฯ** - เรียนท่านนายกองค์การบริหารส่วนตำบลหลุมรัง ท่านสมาชิกสภาองค์การบริหารส่วนตำบลหลุมรัง ท่านผู้อำนวยการกองคลังรักษาการปลัดองค์การบริหารส่วนตำบลหลุมรัง และผู้เข้าร่วมประชุมทุกท่าน กระผมขอเข้าสู่ระเบียบวาระการประชุม ดังนี้ครับ

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

**ประธานสภาฯ** - ไม่มี -

**ที่ประชุม** - รับทราบ

/**ระเบียบวาระที่ 2**…

**ระเบียบวาระที่ 2 เรื่อง รับรองรายงานการประชุมสภาฯ ครั้งที่แล้ว**

**ประธานสภาฯ** - เรียนเลขานุการสภา ฯ ชี้แจง ครับ

**เลขานุการสภาฯ** - ในการประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 เมื่อวันพุธ ที่ 14 กุมภาพันธ์ 2567 ตามที่เจ้าหน้าที่สภาฯ ได้ส่งรายงานการประชุมสภาองค์การบริหารส่วนตำบลหลุมรัง ให้ท่านสมาชิกสภาองค์การบริหารส่วนตำบลหลุมรังทราบ พร้อมหนังสือเชิญประชุม ขอให้ท่านได้ตรวจดูว่ามีถ้อยคำใด จะต้องแก้ไขเพิ่มเติมประการใดหรือไม่ ขอเรียนเชิญท่านประธานสภาฯ ได้ขอมติต่อไป ครับ

**ประธานสภาฯ** - ระเบียบวาระที่ ๒ เป็นการรับรองรายงานการประชุมสภาฯ ครั้งที่แล้ว ซึ่งเป็นการประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 เมื่อวันพุธ ที่ 14 กุมภาพันธ์ 2567

- จึงขอเรียนสมาชิกสภาฯ ทุกท่านได้ตรวจสอบรายงานการประชุมสภาฯ ครับ หากไม่มีท่านใดจะแก้ไขเพิ่มเติม กระผมขอมติที่ประชุม ครับ

**มติที่ประชุม** - ยกมือ เห็นชอบ มติเป็นเอกฉันท์

**ระเบียบวาระที่ 3 เรื่อง เสนอเพื่อทราบ/เพื่อพิจารณา**

**ประธานสภาฯ 3.1 เรื่อง สำนักงานก่อสร้างชลประทานขนาดใหญ่ที่ 13 ขอความเห็นชอบในการก่อสร้าง**

**โครงการอุโมงค์ผันน้ำจากเขื่อนศรีนครินทร์ เพื่อบรรเทาปัญหาภัยแล้ง จังหวัดกาญจนบุรี**

- รายละเอียดตามเอกสารประกอบ เรื่องที่ 3.1 ที่แจกให้กับสมาชิกสภาฯ ทุกท่าน

- เรียนท่านนายก ฯ ชี้แจง ครับ

**นายก อบต.หลุมรัง** - เรียนท่านประธานสภา ฯ และสมาชิกสภาฯ ทุกท่าน

- ตามที่องค์การบริหารส่วนตำบลหลุมรัง ได้รับแจ้งจากสำนักงานก่อสร้างชลประทานขนาดใหญ่ที่ 13 สำนักพัฒนาแหล่งน้ำขนาดใหญ่ กรมชลประทาน ได้รับผิดชอบโครงการอุโมงค์ผันน้ำจากเขื่อนศรีนครินทร์ เพื่อบรรเทาปัญหาภัยแล้ง จังหวัดกาญจนบุรี สืบเนื่องจากความเป็นมาของโครงการ พื้นที่ 5 อำเภอ ในจังหวัดกาญจนบุรี ได้แก่ อำเภอบ่อพลอย อำเภอห้วยกระเจา อำเภอเลาขวัญ อำเภอหนองปรือ และอำเภอพนมทวน เป็นพื้นที่ที่ประสบปัญหาภัยแล้งซ้ำซากของจังหวัดกาญจนบุรี ราษฎรประสบกับปัญหาภาวะขาดแคลนน้ำมาอย่างยาวนาน จนถึงขั้นไม่มีน้ำเพื่อการอุปโภค-บริโภค จัดอยู่ในพื้นที่เสี่ยงภัยแล้งสูงจนถูกขนานนามว่า “อีสานแห่งกาญจนบุรี” จากข้อจำกัดด้านสภาพภูมิประเทศ จึงไม่สามารถพัฒนาแหล่งน้ำขนาดใหญ่ได้

- กรมชลประทาน ได้ดำเนินการศึกษาการเพิ่มปริมาณน้ำเก็บกักในลุ่มน้ำห้วยตะเพิน โดยเพิ่มความจุอ่างเก็บน้ำลำตะเพินเดิมและสร้างอ่างเก็บน้ำลำตะเพินตอนบน เพื่อยกระดับน้ำให้สูงขึ้นพอที่จะผันข้ามมาช่วยยังพื้นที่ประสบปัญหาภัยแล้งได้ ปัจจุบันกรมชลประทานศึกษาผลกระทบสิ่งแวดล้อม (EIA) และทบทวนความเหมาะสมโครงการอ่างเก็บน้ำลำตะเพินตอนบนและแนวท่อผันน้ำแล้วเสร็จ

**วัตถุประสงค์ของโครงการ**

1. เพิ่มศักยภาพน้ำต้นทุนเพื่อบรรเทาภัยแล้งในพื้นที่ในเขตอำเภอบ่อพลอย อำเภอห้วยกระเจาและอำเภอเลาขวัญ จังหวัดกาญจนบุรี

2. เพื่อจัดหาแหล่งน้ำเพื่อการเกษตรในพื้นที่ชลประทาน 414,000 ไร่

/3...

3. เพื่อยกระดับคุณภาพชีวิตของราษฎรที่อยู่ในเขตพื้นที่โครงการและบริเวณใกล้เคียงตามนโยบายของรัฐบาล

4. ลดปัญหาการย้ายถิ่นฐานของราษฎร โดยการส่งเสริมให้ราษฎรในท้องถิ่นมีอาชีพการเกษตรกรมที่มั่นคง

**ลักษณะและที่ตั้งโครงการโดยสังเขป**

ตั้งอยู่ในเขตอำเภอศรีสวัสดิ์ อำเภอบ่อพลอย อำเภอห้วยกระเจา และอำเภอเลาขวัญ จังหวัดกาญจนบุรี ที่ตั้งโครงการดังแสดงในรูป มีรายละเอียดของงาน 3 องค์ประกอบโดยประมาณ ดังต่อไปนี้

1. อาคารหัวงาน : อุโมงค์ผันน้ำขนาด 4.2 ม. ความยาวประมาณ 20.53 กม. จากบริเวณอ่างเก็บน้ำ เขื่อนศรีนครินทร์ไปยังอ่างเก็บน้ำลำอีซู (ขยาย) ผันน้ำได้สูงสุด 12 ลบ.ม./วินาที

2. ระบบส่งน้ำ : ท่อส่งน้ำจากอ่างเก็บน้ำลำอีซู (ขยาย) ไปยังบ่อพักน้ำหลุมรัง เป็นท่อเหล็กเหนียวขนาด 2.5 เมตร ระยะทาง 14.267 กิโลเมตร อัตราการไหลสูงสุด 12 ลบ.ม./วินาที

: บ่อพักน้ำหลุมรัง ขนาดพื้นที่ 651 ไร่ ความจุประมาณ 3.7 ล้านลูกบาศก์เมตร

: คลองส่งน้ำจากบ่อพักน้ำหลุมรังไปยังพื้นที่รับประโยชน์ฝั่งตะวันออกของ ลำตะเพินในเขต อ.บ่อพลอย อ.ห้วยกระเจา และ อ.เลาขวัญ ขนาดคลองส่งน้ำ ความกว้างก้นคลอง 3 ม. ความลึก 2.2 ม. ความยาวคลองประมาณ 94.2 กม. เขตคลองรวม 40 ม.

3. พื้นที่รับประโยชน์ : จากพื้นที่รับประโยชน์ 486,098 ไร่ ซึ่งมีพื้นที่ การเกษตร 414,000 ไร่

- ในการนี้ สำนักงานก่อสร้างชลประทานขนาดใหญ่ที่ 13 สำนักพัฒนาแหล่งน้ำขนาดใหญ่ กรมชลประทาน จึงขอความเห็นชอบจากองค์การบริหารส่วนตำบลหลุมรัง องค์การบริหารส่วนตำบลหลุมรังพิจารณาแล้วจึงเสนอโครงการบรรจุในระเบียบวาระการประชุมสภาฯ ขอความเห็นชอบจากสภาองค์การบริหารส่วนตำบลหลุมรัง เพื่อนำข้อมูลประกอบการขออนุญาตใช้ที่ดินในเขตราชพัสดุ เขตปฏิรูปที่ดิน และเขตป่าสงวนแห่งชาติป่าหนองรี โดยครอบคลุมบริเวณพื้นที่ตำบลหลุมรัง อำเภอบ่อพลอย จังหวัดกาญจนบุรี ตามหนังสือสำนักงานก่อสร้างชลประทานขนาดใหญ่ที่ 13 ที่ กษ 0330.16/10/2567 ลงวันที่ 8 มกราคม 2567

- องค์การส่วนตำบลหลุมรัง จึงเสนอญัตติ สำนักงานก่อสร้างชลประทานขนาดใหญ่ที่ 13 ขอความเห็นชอบในการก่อสร้างโครงการอุโมงค์ผันน้ำจากเขื่อนศรีนครินทร์ เพื่อบรรเทาปัญหาภัยแล้ง จังหวัดกาญจนบุรี จึงเรียนที่ประชุมสภาฯ เพื่อโปรดพิจารณาต่อไป

**ประธานสภาฯ** - ขอให้สมาชิกสภาฯ ได้พิจารณาญัตติ เรื่อง สำนักงานก่อสร้างชลประทานขนาดใหญ่ที่ 13 ขอความเห็นชอบในการก่อสร้างโครงการอุโมงค์ผันน้ำจากเขื่อนศรีนครินทร์ เพื่อบรรเทาปัญหาภัยแล้ง จังหวัดกาญจนบุรี ว่าเห็นควรให้ดำเนินงานโครงการดังกล่าว หรือไม่อย่างไร มีสมาชิกสภาฯ ท่านใดจะสอบถามเพิ่มเติมรึไหม ถ้าไม่มีกระผมขอมติที่ประชุม ถ้าท่านเห็นชอบขอให้ยกมือ ครับ

**มติที่ประชุม** - ยกมือ มติเป็นเอกฉันท์เห็นชอบและไม่ขัดข้องให้สำนักงานก่อสร้างชลประทานขนาดใหญ่ที่ 13 ดำเนินการโครงการดังกล่าว ตามอำนาจหน้าที่และตามที่กฎหมายกำหนด ต่อไป

**/ประธานสภาฯ 3.2 เรื่อง…**

**ประธานสภาฯ 3.2 เรื่อง การจัดทำแผนและประสานแผนพัฒนาพื้นที่ในระดับตำบลและหมู่บ้าน**

**เพื่อการจัดทำแผนพัฒนาท้องถิ่น ขององค์การบริหารส่วนตำบลหลุมรัง ประจำปี พ.ศ. 2567**

- รายละเอียดตามเอกสารประกอบ เรื่องที่ 3.2 ที่แจกให้กับสมาชิกสภาฯ ทุกท่าน

- เรียนท่านนายก ฯ ชี้แจง ครับ

**นายก อบต.หลุมรัง** - เรียนท่านประธานสภา ฯ และสมาชิกสภาฯ ทุกท่าน

- ตามที่อำเภอบ่อพลอย แจ้งด้วยกระทรวงมหาดไทยแจ้งแนวทางปฏิบัติรองรับการดำเนินการตามระเบียบกระทรวงมหาดไทยว่าด้วยการจัดทำและประสานแผนพัฒนาพื้นที่ในระดับอำเภอและตำบล พ.ศ. 2562 (ฉบับปรับปรุง ประจำปีงบประมาณ พ.ศ. 2567) โดยขอให้องค์กรปกครองส่วนท้องถือเป็นแนวทางปฏิบัติในการจัดทำแผนและประสานแผนพัฒนาพื้นที่ในห้วงระยะเวลาเดียวกัน และซักซ้อมแนวทางปฏิบัติการใช้แผนพัฒนาท้องถิ่นขององค์กรปกครองส่วนท้องถิ่น เพื่อจัดทำบริการสาธารณะหรือกิจกรรมสาธารณะ และนำยุทธศาสตร์ชาติ 20 ปี (พ.ศ. 2561 – 2580) แผนพัฒนาเศรษฐกิจและสังคมแห่งชาติ ฉบับที่ 13 (พ.ศ. 2566 – 2570) เป้าหมายการพัฒนาที่ยั่งยืน แผนและยุทธศาสตร์อื่นๆ มาปรับใช้ในการพัฒนาท้องถิ่นและใช้แผนพัฒนาท้องถิ่นเป็นกรอบในการจัดทำงบประมาณรายจ่ายตามหน้าที่และอำนาจ ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม และตามหนังสือกระทรวงมหาดไทย ที่ มท 0810.3/ว 1394 ลงวันที่ 22 กุมภาพันธ์ 2566

- องค์การบริหารส่วนตำบลหลุมรัง พิจารณาแล้วจึงจัดเตรียมปฏิทินและขั้นตอนการจัดทำแผนและประสานแผนพัฒนาพื้นที่ในระดับหมู่บ้าน หมู่ที่ 1 – 18 ตำบลหลุมรัง เพื่อการประสานแผนหรือเพิ่มเติมหรือเปลี่ยนแปลงแผนพัฒนาท้องถิ่น และ การทบทวนแผนพัฒนาท้องถิ่น นำโครงการพัฒนาท้องถิ่นเข้าร่วมหรือประมวลปัญหาความต้องการของประชาชนในการประชุมประชาคมท้องถิ่นตามแผนพัฒนาหมู่บ้าน “ระดับหมู่บ้าน ประจำปีงบประมาณ พ.ศ. 2567” ที่จะดำเนินการในห้วงระยะเวลาเดียว เพื่อให้การขับเคลื่อนการเชื่อมโยงบูรณาการประสานแผนพัฒนาหมู่บ้าน แผนพัฒนาตำบล แผนพัฒนาท้องถิ่น แผนพัฒนาอำเภอ และแผนอื่นๆ ในระดับพื้นที่มีประสิทธิภาพ และการทบทวนแผนพัฒนาท้องถิ่นเป็นไปตามขั้นตอนตามระเบียบ ฯ และหนังสือสั่งการ ฯ กำหนด ดังนี้

1. แผนพัฒนาหมู่บ้าน (พ.ศ. 2566 - 2570) หมู่ที่ 1 - 18 เพิ่มเติมหรือเปลี่ยนแปลง ครั้งที่ 1/2567 ประจำปีงบประมาณ พ.ศ. 2568 ดำเนินการให้เสร็จสิ้นภายในเดือน มีนาคม – เมษายน 2567

2. แผนพัฒนาท้องถิ่น (พ.ศ. 2566 - 2570) เพิ่มเติมหรือเปลี่ยนแปลง ครั้งที่ 1/2567 ประจำปีงบประมาณ พ.ศ. 2568 ดำเนินการให้เสร็จสิ้นภายในเดือนพฤษภาคม 2567

- องค์การบริหารส่วนตำบลหลุมรัง จึงขอความอนุเคราะห์สมาชิกสภาฯ กำนัน ผู้ใหญ่บ้านและผู้ช่วยผู้ใหญ่บ้านประสานกับคณะกรรมการหมู่บ้านของท่าน เพื่อดำเนินการประชุมประชาคมหมู่บ้านนำข้อมูลโครงการในแผนพัฒนาหมู่บ้าน (พ.ศ. 2566 - 2570) ของท่านที่เกินศักยภาพไปพิจารณาประกอบการจัดทำแผนพัฒนาท้องถิ่น (พ.ศ. 2566 - 2570) เพิ่มเติมหรือเปลี่ยนแปลง ครั้งที่ 1/2567 ขององค์การบริหารส่วนตำบลหลุมรัง เพื่อเตรียมโครงการพัฒนาบริการสาธารณะหรือกิจกรรมสาธารณะ จัดทำข้อบัญญัติงบประมาณรายจ่ายประจำปีงบประมาณ พ.ศ. 2568 ต่อไป จึงเรียนที่ประชุมโปรดทราบ และพิจารณาดำเนินการต่อไป

**ที่ประชุม** - รับทราบ

**/ระเบียบวาระที่ 4...**

**ระเบียบวาระที่ 4 เรื่อง ที่เสนอใหม่เพื่อพิจารณา**

**ประธานสภาฯ**  **4.1 เรื่อง การแก้ไขเปลี่ยนแปลงคำชี้แจงงบประมาณรายจ่ายในงบลงทุน**

**ประจำปีงบประมาณ พ.ศ. 2567 ครั้งที่ 1**

- รายละเอียดตามเอกสารประกอบ เรื่องที่ 4.1 ที่แจกให้กับสมาชิกสภาฯ ทุกท่าน

- เรียนเลขานุการสภา ฯ ชี้แจงข้อกฎหมายและระเบียบ ครับ

**เลขานุการสภา**ฯ - ตามระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ. 2563 ข้อ 29 การแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น

- เรียนท่านประธานสภาฯ การแก้ไขเปลี่ยนแปลงคำชี้แจงงบประมาณรายจ่ายในงบลงทุน ประจำปีงบประมาณ พ.ศ. 2567 ครั้งที่ 1 ต้องได้รับอนุมัติจากสภาองค์การบริหารส่วนตำบลหลุมรัง ครับ ท่านประธานสภาฯ

**ประธานสภาฯ** - เรียนท่านนายก ฯ ชี้แจง ครับ

**นายก อบต.หลุมรัง** - เรียนท่านประธานสภาฯ และสมาชิกสภา ฯ

- ตามที่องค์การบริหารส่วนตำบลหลุมรัง ตราข้อบัญญัติงบประมาณรายจ่าย ประจำปีงบประมาณ พ.ศ. ๒๕67 นั้น

- องค์การบริหารส่วนตำบลหลุมรัง มีความประสงค์ขอแก้ไขเปลี่ยนแปลงคำชี้แจงงบประมาณรายจ่ายในงบลงทุนที่ทำให้ ลักษณะ ปริมาณ คุณภาพเปลี่ยน เพื่อเป็นไปตามหลักวิชาช่าง ตามความเหมาะสมตามสภาพพื้นที่และเกิดประโยชน์สูงสุดแก่ประชาชน ซึ่งต้องแก้ไขเปลี่ยนแปลงคำชี้แจงงบประมาณรายจ่ายในงบลงทุน ที่ทำลักษณะ ปริมาณ คุณภาพเปลี่ยน ดังนี้

***ข้อความเดิม***

- โครงการก่อสร้างรางระบายน้ำ บนถนนสายภายในหมู่บ้าน หมู่ที่ 5 บ้านหลุมรัง ตำบลหลุมรัง อำเภอบ่อพลอย จังหวัดกาญจนบุรี เป็นเงิน 245,000 บาท

เพื่อจ่ายเป็นค่าจ้างก่อสร้างรางระบายน้ำ ปริมาณงาน **จำนวน 3 จุด** จุดที่ 1 บริเวณบ้านนายสรชาย ป้องกัน และพวก รางระบายน้ำรูปตัว U ขนาดปากกว้าง 0.4 เมตร ลึกเฉลี่ย 0.5 เมตร **ยาว 80 เมตร** จุดที่ 2 บริเวณบ้านนางมาลัย นาคกร และพวก รางระบายน้ำรูปตัว U ขนาดปากกว้าง 0.4 เมตร ลึกเฉลี่ย 0.5 เมตร ยาว 5 เมตร **จุดที่ 3 บริเวณบ้านนางศรใจ ฉิมเพชร และพวก รางระบายน้ำรูปตัว U ขนาดปากกว้าง 0.4 เมตร ลึกเฉลี่ย 0.5 เมตร ยาว 5 เมตร** พร้อมติดตั้งป้ายโครงการ รายละเอียดตามประมาณการงานก่อสร้างและตามแบบแปลนที่ อบต.หลุมรัง กำหนด

***ข้อความใหม่***

- โครงการก่อสร้างรางระบายน้ำ บนถนนสายภายในหมู่บ้าน หมู่ที่ 5 บ้านหลุมรัง ตำบลหลุมรัง อำเภอบ่อพลอย จังหวัดกาญจนบุรี เป็นเงิน 245,000 บาท

เพื่อจ่ายเป็นค่าจ้างก่อสร้างรางระบายน้ำ ปริมาณงาน **จำนวน 2 จุด** จุดที่ 1 บริเวณบ้านนายสรชาย ป้องกัน และพวก รางระบายน้ำรูปตัว U ขนาดปากกว้าง 0.4 เมตร ลึกเฉลี่ย 0.5 เมตร **ยาว 85 เมตร** จุดที่ 2 บริเวณบ้านนางมาลัย นาคกร และพวก รางระบายน้ำรูปตัว U ขนาดปากกว้าง 0.4 เมตร ลึกเฉลี่ย 0.5 เมตร ยาว 5 เมตร พร้อมติดตั้งป้ายโครงการ รายละเอียดตามประมาณการงานก่อสร้างและตามแบบแปลนที่ อบต.หลุมรัง กำหนด

/- องค์การ...

- องค์การบริหารส่วนตำบลหลุมรัง จึงเสนอญัตติ เรื่อง การแก้ไขเปลี่ยนแปลงคำชี้แจงงบประมาณรายจ่ายในงบลงทุน ประจำปีงบประมาณ พ.ศ. 2567 ครั้งที่ 1 เพื่อสมาชิกสภาองค์การบริหารส่วนตำบลหลุมรัง พิจารณาให้ความเห็นชอบ ต่อไป ครับท่านประธานฯ

**ประธานสภาฯ** - ขอให้สมาชิกสภาฯ ได้พิจารณาญัตติ เรื่อง การแก้ไขเปลี่ยนแปลงคำชี้แจงงบประมาณรายจ่ายในงบลงทุน ประจำปีงบประมาณ พ.ศ. 2567 ครั้งที่ 1 ว่าเห็นควรให้องค์การบริหารส่วนตำบลหลุมรังแก้ไขเปลี่ยนแปลงคำชี้แจงดังกล่าว หรือไม่อย่างไร มีสมาชิกสภาฯ ท่านใดจะสอบถามเพิ่มเติมรึไหม ถ้าไม่มีกระผมขอมติที่ประชุม ถ้าท่านเห็นชอบขอให้ยกมือ ครับ

**มติที่ประชุม** - ยกมือ เห็นชอบ มติเป็นเอกฉันท์

**ประธานสภาฯ**  **4.2 เรื่อง การกำหนดสมัยประชุมสภาองค์การบริหารส่วนตำบลหลุมรัง**

**สมัยประชุมสามัญ ประจำปี พ.ศ. 2567 และกำหนดสมัยประชุมสามัญ**

**สมัยแรก ประจำปี พ.ศ. 2568**

- รายละเอียดตามเอกสารประกอบ เรื่องที่ 4.2 ที่แจกให้กับสมาชิกสภาฯ ทุกท่าน

- เรียนเลขานุการสภา ฯ ชี้แจงข้อกฎหมายและระเบียบ ครับ

**เลขานุการสภาฯ**  - เรียนท่านประธานสภาฯ ท่านสมาชิกสภาฯ และผู้เข้าร่วมประชุม

- ตามพระราชบัญญัติสภาตำบลและองค์การบริหารส่วนตำบล พ.ศ. ๒537 แก้ไขเพิ่มเติมถึง (ฉบับที่ 7) พ.ศ. ๒๕๖๒ มาตรา 53 ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนด แต่ต้องไม่เกินสี่สมัย วันเริ่มประชุมสมัยสามัญประจำปีให้สภาองค์การบริหารส่วนตำบลกำหนด วรรคสี่ สมัยประชุมสามัญสมัยหนึ่งๆ ให้มีกำหนดไม่เกินสิบห้าวัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ

- ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติมถึง (ฉบับที่ ๒) พ.ศ. ๒๕๕๔ ข้อ ๑๑ ฯ ให้ประธานสภาท้องถิ่นนำปรึกษาในที่ประชุมเกี่ยวกับการประชุมสมัยสามัญ ดังนี้

(3) สำหรับองค์การบริหารส่วนตำบล ให้สภาองค์การบริหารส่วนตำบลกำหนดว่าปีนั้นจะมีสมัยประชุมสามัญประจำปีกี่สมัย แต่ละสมัยในปีนั้นจะเริ่มเมื่อใด แต่ละสมัยในปีนั้นมีกำหนดกี่วัน กับให้กำหนดวันเริ่มประชุมสมัยสามัญประจำปีสมัยแรกของปีถัดไปและมีกำหนดกี่วัน

การกำหนดสมัยประชุมและวันประชุมให้เป็นไปตามกฎหมายว่าด้วยองค์กรปกครองส่วนท้องถิ่นนั้นกำหนด

ข้อ ๒๑ การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ ๑๑ มาบังคับใช้โดยอนุโลม

- การกำหนดสมัยประชุมสภาองค์การบริหารส่วนตำบลหลุมรัง สมัยประชุมสามัญ ประจำปี พ.ศ. 2567 และกำหนดสมัยประชุมสามัญ สมัยแรก ประจำปี พ.ศ. 2568 ดังนี้

**/สมัย**...

**สมัยประชุมสามัญ ประจำปี พ.ศ. 2567**

1. สมัยประชุมสามัญ สมัยแรก มีกำหนด 15 วัน

เริ่มตั้งแต่ วันที่ 1 กุมภาพันธ์ พ.ศ. 2567 ถึง วันที่ 15 กุมภาพันธ์ พ.ศ. 2567

2. สมัยประชุมสามัญ สมัยที่ 2 มีกำหนด 15 วัน

เริ่มตั้งแต่ วันที่ 16 พฤษภาคม พ.ศ. 2567 ถึง วันที่ 30 พฤษภาคม พ.ศ. 2567

3. สมัยประชุมสามัญ สมัยที่ 3 มีกำหนด 15 วัน

เริ่มตั้งแต่ วันที่ 1 สิงหาคม พ.ศ. 2567 ถึง วันที่ 15 สิงหาคม พ.ศ. 2567

4. สมัยประชุมสามัญ สมัยที่ 4 มีกำหนด 15 วัน

เริ่มตั้งแต่ วันที่ 16 ธันวาคม พ.ศ. 2567 ถึง วันที่ 30 ธันวาคม พ.ศ. 2567

**สมัยประชุมสามัญ สมัยแรก ประจำปี พ.ศ. 2568**

- สมัยประชุมสามัญ สมัยแรก มีกำหนด 15 วัน

เริ่มตั้งแต่ วันที่ 1 กุมภาพันธ์ พ.ศ. 2568 ถึง วันที่ 15 กุมภาพันธ์ พ.ศ. 2568

- จึงเรียนท่านประธานสภาฯ เสนอที่ประชุมสภาฯ เพื่อโปรดพิจารณาการกำหนดสมัยประชุมสภาองค์การบริหารส่วนตำบลหลุมรัง มีกำหนดกี่วันและจะเริ่มเมื่อใด ตามรายละเอียดข้างต้น หรือไม่ อย่างไร ครับ ท่านประธานสภาฯ

**ประธานสภาฯ**  - ขอให้สมาชิกสภาฯ พิจารณากำหนดสมัยประชุมสภาองค์การบริหารส่วนตำบลหลุมรัง สมัยประชุมสามัญ ประจำปี พ.ศ. 2567 และกำหนดสมัยประชุมสามัญ สมัยแรก ประจำปี พ.ศ. 2568 ตามรายละเอียดข้างต้น มีสมาชิกสภาฯ ท่านใดจะเสนอเป็นอย่างอื่นอีกหรือไม่ ถ้าไม่มี กระผมขอมติที่ประชุม ถ้าท่านเห็นชอบขอให้ยกมือด้วย ครับ

**มติที่ประชุม** - ยกมือ เห็นชอบ มติเป็นเอกฉันท์

**ระเบียบวาระที่ 5 เรื่อง อื่นๆ (ถ้ามี)**

**ประธานสภาฯ 5.1 เรื่อง กิจกรรมส่งเสริมจริยธรรมและความโปร่งใสในการดำเนินงานของหน่วยงานภาครัฐ**

**ประจำปีงบประมาณ พ.ศ. 2567 และการประเมินผู้มีส่วนได้เสียภายนอก (EIT)**

- รายละเอียดตามเอกสารประกอบ เรื่องที่ 5.1 ที่แจกให้กับสมาชิกสภาฯ ทุกท่าน

- เรียนนักวิเคราะห์นโยบายและแผนฯ ชี้แจง ครับ

**นักวิเคราะห์นโยบายและแผนฯ** - กราบเรียนท่านประธานสภา ฯ และเรียนสมาชิกสภาฯ ทุกท่าน

- ตามที่องค์การบริหารส่วนตำบลหลุมรัง ดำเนินกิจกรรมส่งเสริมจริยธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2567 และการประเมินผู้มีส่วนได้เสียภายนอก (EIT) โดยกำหนดแนวทางในการประพฤติตนทางจริยธรรม Dos & Don’ts ประจำปีงบประมาณ พ.ศ. 2567

- เพื่อให้ผู้บริหาร สมาชิกสภา ข้าราชการ พนักงานส่วนตำบล และ พนักงานจ้าง ขององค์การบริหารส่วนตำบลหลุมรัง มีความเข้าใจในประมวลจริยธรรมมากขึ้นสามารถนำไปใช้ในการปฏิบัติตนและปฏิบัติหน้าที่ได้อย่างเหมาะสม เพื่อให้ควรแก่ความไว้วางใจและความเชื่อมั่นของประชาชน ดำรงตนเป็นแบบอย่างที่ดีงาม จึงสรุปแนวทางการปฏิบัติงานที่ควรทำและไม่ควรทำ Dos & Don’ts และรายละเอียดตัวชี้วัดและข้อคำถามของแบบวัด EIT เป็นการประเมินผู้มีส่วนได้เสียภายนอกของผู้มารับบริการ

/- องค์การ...

- องค์การบริหารส่วนตำบลหลุมรัง จึงขอสอดแทรกสาระด้านจริยธรรมและความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2567 และการประเมินผู้มีส่วนได้เสียภายนอก (EIT) เพื่อประโยชน์ในการปฏิบัติหน้าที่และการบริการประชาชน

- ทั้งนี้สมาชิกสภาฯ ท่านใดไม่สะดวกสแกน QR Code ขอให้ท่านกรอกแบบวัดการรับรู้ฯ ส่งมอบให้เจ้าหน้าที่รับไปประเมินให้ต่อไปได้ จึงเรียนที่ประชุมสภาฯ โปรดทราบ ครับ

**ที่ประชุม** - รับทราบ

**ประธานสภาฯ 5.2 เรื่อง โครงการองค์การบริหารส่วนตำบลหลุมรัง ออกหน่วยเคลื่อนที่บริการประชาชน**

**“ประจำปีงบประมาณ พ.ศ. 2567”**

- รายละเอียดตามเอกสารประกอบ เรื่องที่ 5.2 ที่แจกให้กับสมาชิกสภาฯ ทุกท่าน

- เรียนหัวหน้าสำนักปลัดฯ ชี้แจง ครับ

**หัวหน้าสำนักปลัด** -เรียนท่านประธานสภา ฯ และสมาชิกสภาฯ ทุกท่าน

- ตามที่องค์การบริหารส่วนตำบลหลุมรัง จะดำเนินการโครงการองค์การบริหารส่วนตำบลหลุมรัง ออกหน่วยเคลื่อนที่บริการประชาชน “ประจำปีงบประมาณ พ.ศ. ๒๕67” เพื่อการสร้างการมีส่วนร่วมของประชาชน ในการเรียนรู้แก้ไขปัญหาร่วมกันตัดสินใจ การบริหารราชการป้องกันการทุจริต การสร้างความโปร่งใสในการให้บริการประชาชน การให้บริการประชาชนในภารกิจด้านต่างๆ สร้างการมีส่วนร่วมของประชาชน เพื่อรับรู้ปัญหาความต้องการของประชาชนในพื้นที่ ตลอดจนรับเรื่องราวร้องทุกข์ข้อร้องเรียนต่างๆ ทั้งนี้เพื่อให้การบริการประชาชนนอกสถานที่สามารถพัฒนาคุณภาพชีวิตของประชาชนในพื้นที่ให้ดีขึ้นได้ และเป็นการสร้างสัมพันธภาพอันดีระหว่างหน่วยงานของรัฐกับประชาชนในพื้นที่ สามารถตอบสนองความต้องการและอำนวยความสะดวกแก่ประชาชนในท้องถิ่น ให้บริการประชาชนนอกสถานที่ หมู่ที่ 1 ถึง 18 ตำบลหลุมรัง ภารกิจด้านต่างๆ ประกอบด้วย

(1.) โครงการประชุมประชาคมการจัดทำแผนพัฒนาท้องถิ่นสร้างการมีส่วนร่วม

ของประชาชน “ระดับหมู่บ้าน ประจำปีงบประมาณ พ.ศ. 2567”

(2.) หน่วยบริการงานด้านการจัดเก็บภาษี “ประจำปีงบประมาณ พ.ศ. 2567”

(3.) หน่วยบริการตามโครงการพระราชดำริด้านสาธารณสุข “ประจำปีงบประมาณ พ.ศ. 2567”

(4.) หน่วยบริการตามโครงการสัตว์ปลอดโรค คนปลอดภัยจากโรคพิษสุนัขบ้า ฯ

“ประจำปีงบประมาณ พ.ศ. 2567”

(5.) หน่วยบริการตามโครงการจัดการขยะมูลฝอยชุมชน/หมู่บ้าน "จังหวัดสะอาด"

“ธนาคารขยะ ประจำปีงบประมาณ พ.ศ. 2567”

- องค์การบริหารส่วนตำบลหลุมรัง จึงขอแจ้งแผนการดำเนินงานตามโครงการองค์การบริหารส่วนตำบลหลุมรัง ออกหน่วยเคลื่อนที่บริการประชาชน “ประจำปีงบประมาณ พ.ศ. 2567” เพื่อประโยชน์ในการอำนวยความสะดวกให้บริการประชาชนนอกสถานที่ จึงเรียนที่ประชุมสภาฯ โปรดทราบ และพิจารณาวันเวลาและสถานที่ที่กำหนดไว้ว่ามีความเหมาะสมหรือไม่ อย่างไร

**ที่ประชุม** - รับทราบ ตามแผนการดำเนินงาน

**/ประธานสภาฯ**...

**ประธานสภาฯ** - มีสมาชิกสภาฯ ท่านใดจะสอบถามเพิ่มเติมรึไหม ถ้าไม่มี ผมขอปิดประชุมสภาฯ ครับ

**ปิดประชุมเวลา ๑๒.0๐ น.**

ลงชื่อ ผู้จดบันทึก

(นายอาทิตย์ มูลละออง)

เลขานุการสภาองค์การบริหารส่วนตำบลหลุมรัง

ลงชื่อ ผู้ตรวจรายงาน

(นายอดิศัย ว่องไวไพโรจน์)

ประธานสภาองค์การบริหารส่วนตำบลหลุมรัง

คณะกรรมการตรวจรายงานการประชุมสภาองค์การบริหารส่วนตำบลหลุมรัง ได้ตรวจรายงาน การประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 เมื่อวันศุกร์ ที่ 16 กุมภาพันธ์ พ.ศ. 2567 เวลา 10.00 น. ณ ห้องกิจการสภาองค์การบริหารส่วนตำบลหลุมรัง

ตรวจถูกต้อง

ลงชื่อ

(นายสะท้าน ปักษา)

คณะกรรมการตรวจรายงานการประชุม

ลงชื่อ

(นายสมเกียรติ ภักดี)

คณะกรรมการตรวจรายงานการประชุม

ลงชื่อ

(นางสาวศิรินภา แซ่เตียว)

คณะกรรมการตรวจรายงานการประชุม

/สภา...

สภาองค์การบริหารส่วนตำบลหลุมรัง ได้รับรองรายงานการประชุมสภาองค์การบริหารส่วนตำบลหลุมรัง สมัยสามัญ สมัยแรก ประจำปี พ.ศ. 2567 วันพุธ ที่ 14 กุมภาพันธ์ พ.ศ. 2567 แล้วในคราวประชุมสภา องค์การบริหารส่วนตำบลหลุมรัง สมัยวิสามัญ ครั้งที่ 1 ประจำปี พ.ศ. 2567 วันพฤหัสบดี ที่ 14 มีนาคม พ.ศ. 2567

ลงชื่อ

(นายอดิศัย ว่องไวไพโรจน์)

ประธานสภาองค์การบริหารส่วนตำบลหลุมรัง